লখিপুর, কাছার, নভেম্বর ২৪, ২০২০- কাছারগী বিন্নাকান্দিদা লৈবা সাউথ বোরাক কনফারেন্স হোলদা পাস্টার অহোংবম জয়বিদ্যা সিং না মীফম মপু ওইদুনা ঙরাং পাঙথোকখিবা মীফম অমদা তীনখিবা মীওইশিংনা অমত্তা ওইবা ৱাখল্লোন ফোঙদোক্নখিবগা লোয়ননা ওল আসাম মনিপুরী খ্রিস্টিয়ান এসোসিয়েসন কৌবা লুপ অমা শেমখ্রে।
এলদর এন রাজকুমারবু অহানবা তার্মগী প্রেসিদেন্ট ওইনা খনখিবা থৌপুলূপ অদুদা চীঙাখম লখিবাবু অমসুং এম হেমচন্দ্র সিং বু ভাইস প্রেসিদেন্ট খনখি। লূপ অসিগী জেনরেল সেক্রেটরী হোদাম নীরেন্দ্র সিং অমসুং এসিস্টেন্ট জেনরেল সেক্রেটরী ওইনা সিঐইচ দেবিদ সিং বু খনখি। শ্রী এম জয়ন্ত সিং বু ত্রেজরর হাপখিবগা লোয়ননা একজিকিউতিব কমিতি মেম্বর ১০ লৈগদবা লুপ অসিগী এদভাইজর ওইনা পাস্তর অহোংবম জয়বিদ্যা সিং, পাস্তর এম রতন সিং অমসুং বিজেন সিং বু খনখি।
নৌনা শেমলবা লুপ অসিনা লৌখিবা ৱারেপশিংগী মনুংদা আসামদা মনিপুরী লোন অমসুং ইশাগী শক্তমগী দমক দাবী কয়ামরুম তাল্লদুনা চংশিল্লিবা খোংজং অসিদা লুপ অসিনা পুক্নিং চংনা সৌগৎলি অমসুং মনিপুরী ফুরুপ অসিগী ফংফম থোকপা হক কয়া ফংনবা তানবদা আসামগী মনিপুরী খ্রিস্তিয়ান খুন্নাইসু তুমিন্না লৈথোকলোই হায়রি। চংশিল্লিবা অমসুং মখা তানা চংশিল্লক্কদবা খোংজং কয়াদা পুন্না চংশিনমিন্ননবা থৌরাং লৈরে হায়বনচিংবশিং য়াওরি। (PAO ASI YOUTUBE TA YENGBIYU)
mni_Beng mni_Beng mni_Beng